141. lahka brigada
141. lahka brigada vojna je jedinica koja je tokom rata u Bosni i Hercegovini djelovala u sastavu Prvog korpusa Armije Republike Bosne i Hercegovine. Formirana je 11. januara 1995. kao manevarska brigada od 2. samostalnog motorizovanog bataljona i dijela ljudstva iz manevarskih bataljona 1. viteške motorizovane, 15. motorizovane i 105. motorizovane brigade. Brigada je bila direktno potčinjena Komandi 1. korpusa. Sličnu ulogu manevarske jedinice u zoni odgovornosti 1. korpusa imala je Mehanizovana brigada "Sarajevo" koja je formirana 10. novembra 1992. i u čiji sastav su ušle razne jedinice Vojne policije sa područja Sarajeva. Iz ove brigade nastali su 9. marta 1993. 1. i 2. samostalni motorizovani bataljon. 1. samostalni motorizovani bataljon rasformiran je nakon tri mjeseca, a ljudstvo je prešlo u 101. brdsku brigadu. Zlatnim ljiljanom, najvišim ratnim priznanjem, odlikovano je osam pripadnika 2. samostalnog bataljona i šest pripadnika 141. lahke brigade. Jedan pripadnik 2. samostalnog bataljona posthumno je odlikovan Ordenom zlatnog grba s mačevima.